Foedus Summorum Athletarum UEFA
Foedus Summorum Athletarum UEFA est certamen sodalitatum pediludii quotannis habitum, ab Unione Societatum Pediludii Europaearum ordinatum atque ab Europaeis primi gradus sodalitatibus actum. Victores certaminum per circumagentem gregum stationem decernuntur, ut in conformatione amotionis duorum congressuum et in ultimo unius congressus certamine certare possint. Foedus est unum e certaminibus pediludii maioris momenti in orbe terrarum et certamen pediludii sodalitatum maximi momenti in Europa ipsa, quo summi civitatum athletae (et in aliquot civitatibus competitores iuxta victores) suarum societatum civilium ludunt. Foedus anno 1955 constitutum est, et novum nomen anno 1992 accepit.